قصة القبر الفاضي للكاتب محمد شعبان
#000000
ايه اكتر مكان ممكن تخاف منه؟
#000001
المدارس بالليل، المستشفيات، المشرحة.. المقابر مثلًا؟!
#000002
لا.. خليني اقولك إن اجابة السؤال ده مش موجودة في ولا اي مكان من اللي انا
قولتهم.. طب عاوز تعرف ايه اكتر مكان يتخاف منه بجد، اسمع الحكاية وانت
هتعرف.. او انا اللي هسهلها عليك وهجاوبك في النهاية.
#000003
والحكاية ابتدت من عند اول مشهد حكهولي...
#000004
وقفت قصاد الباب وزقيته برجلي ودخلت، فتحت النور وروحت ناحية الصندوق الخشب
اللي كان مفتوح وجواه الكتب، قلبت فيهم وانا بمسح عناوينهم بعيني.. شمس
المعارف، سحر الكهان في حضور الجان، كنز المُعزمين، سحر فرعون، السحر الاحمر،
السحر الاسود.. كلها كتب سحر وتحضير خدم من الجن، ومعظمهم جربتهم، بس انا لو
حضرت كل عالم الجن ونقلته لعالمنا، تفتكر هرتاح؟!
#000007
بعد شوية من التقليب قعدت في مكاني وانا ببص على الكُتب لحد ما لمحته، كتاب
مالوش عنوان، اول ورقة فيه بيضا.. مسكته وقلبت فيه وانا هتجنن، ابويا قالي
زمان إن الكتاب ده اخطر ما فيهم، وبسبب كلامه ده، ماجربتش ولو حتى لمرة واحدة
إني استعمله، انا اه ساحر وابن ساحر، بس القوانين اللي عملهالي ابويا بتقول
إن في محظورات، ومن أهمها كان الكتاب ده، بس ازاي.. ده الكتاب فاضي، ورقه كله
أبيض ومافيهوش حرف!
#000008
-ورق ابيض.. اخطر كتاب ابويا حذرني منه، طلع فاضي، فاضي بالظبط زي حياتي من
#000010
خدت اخر نفس من السجارة وطفيتها في الأرض، بس فجأة لمحت حاجة اغرب من
الخيال، انا اول ما عيني وقعت على الكتاب؛ لقيت الصفحة الفاضية اتكتب فيها
بحبر لونه أحمر غامق شبه الدم المتجلط.. (وحيد بن عزام بن الخولي).. ده إسمي
#000011
ولما ركزت اكتر مع الأسم، لقيت تحته على طول كلام بيتكتب بنفس الحبر، وكأن
اللي بيكتب الكلام ده قلم مش متشاف، او... او.. الكلام بيخرج من جوة الكتاب،
مش مهم مش مهم.. مش مهم الكلام بيجي منين، المهم الكلام نفسه.. الكلام اللي
خلاني برقت اول ما قريته..
#000012
(أبعث إليك بالتحيات من داخل عالمهم، عالم الأموات، انا الناقل.. مهمتي هي
نقل الأموات من عالمهم إلى عالمكم.. منذ قرن او أكثر كُنتُ خادم مطيع لجدك
الخولي، ساعدته على رؤية أموات عرف منهم ما لا يعرفه بشر سواه.. أما أباك،
فبعد موت جدك لم يجرؤ على فتح كتابي، وأغلق الباب بيني وبينكم، وها أنت الأن
تفتحه من جديد.. فما طلبك؟!)
#000013
برقت للكتاب اكتر وانا مش مصدق اللي مكتوب، وبعد ثواني ابتديت ابص حواليا زي
المجانين وانا بتكلم بصوت عالي مع الهوا اللي في الأوضة..
#000014
(سأجلب لك من تشاء من عالم الأموات، أي روح تطلب حضورها، ستحضر أمامك)
#000023
عينيا لَمعت لما قريت الكلام المكتوب، ومن غير ما فكر ولو لثانية واحدة،
قومت جري من مكاني وجيبت دبوس وشكيت صباعي بيه، الدم بدأ ينزل على شكل نُقط
جوة الصفحة.. نقطة والتانية والتالتة، ومع نزول النقطة التالتة والاخيرة،
الدم كله اختفى زي الكلام بالظبط، وبعد ثواني اترسم في الصفحة رسمة، دايرة
كبيرة جواها مربعات وأرقام وحروف!
#000024
(يا من خُلقت من نار وحفرت أسمك بالنار على النار، تَقبل جسدي كبوابة لحضور
الإبن الأصغر.. إكسر الحواجز والعهود وتَقبل جسدي وروحي، أيها الملاك الساقط،
ملك الملوك السبعة، إليك شَكراتي وأسمي وكل ما أملك، احضر احضر يامُسلط..
احضر احضر أيها الإبن.. احضر ياابن حامل الضياء)
#000026
ومع اخر جُملة في العزيمة، نُور البيت كله اتقطع!
#000027
(ايوه.. تقدر تطلب الروح اللي انت عايزها من عالم الموتى، كل اللي عليك بس
إنك تكتب إسمها بالزعفران جوة الكتاب)
#000032
لما قالي كده، فجأة النور رجع!
#000033
اختفى الأسم، ثواني وكل حاجة سكتت، هدوء رهيب، ماقدرش اقول إنه كان هدوء
بالمعنى المعروف، انا زي ما اكون اطرشيت، لا سامع ولا مُدرك لأي صوت حواليا،
كنت بتلفت بعيني باستغراب وانا بسأل بصوتي اللي انا نفسي مش سامعه، هي هتظهر
امتى؟.. وبعد سؤالي بمافيش، الجواب جالي منه لما قالي جوة عقلي..
#000036
(اللي حصلك ده كان بسبب إن الحاجز اللي بين سمعك وبين أصوات الأموات اتشال،
ودلوقتي هتقدر تسمع صوتها)
#000037
(بابا.. بابا.. وحشتني يابابا)
#000038
عنيا دمعت من الفرحة، اتنفضت من مكاني زي المتكهرب وفضلت ادور عليها في
الأوضة زي المجنون..
#000039
(انا شايفاك يابابا.. انت مش شايفني؟!)
#000041
بصيت ناحية ركن من أركان الأوضة، الصوت كان جاي من ناحيته، لكنه كان
#000042
قربت بخطوات ثابتة وبحذر، ومع كل خطوة كنت بقربها للركن، كنت بحس بحرارة
رهيبة، بس الغريب إن انا لما قربت ماحستش بيها، مالمستهاش!
#000043
-ايه ده!، انا مش شايفها ولا لامس وجودها.. ياسلام!، يعني روح بنتي حضرت
وانا مش قادر اشوفها، استفدت ايه انا كده؟!
#000045
قومت بسرعة جيبت مراية كانت موجودة في أوضة النوم، حطيتها على الركن اللي
قصاد الركن اللي جه منه الصوت، واول ما ثبتها في مكانها وبصيت، شوفت
إنعكاسها، دي.. دي.. دي بنتي!، لا لا لا.. دي مش بنتي، مش عارف.. مش قادر
احدد إذا كانت هي ولا لأ، هي اه بنتي بطولها وهيئتها، لكن ملامحها وجسمها
مختلفين، اللي شوفتها كان شكلها حرفيًا مُفزع، ملامحها متاكلة وفي دود كتير
في جسمها، والكفن اللي هي لفاه على جسمها ومداريه، كان مليان تراب وبقع من
#000048
فوقت بعد فترة على أصوات كلاب في الشارع، يوووه.. انا أكتر حاجة بكرهها في
حياتي هي أصوات الكلاب بالليل في شارعنا، فتحت عيني وانا متضايق ومخنوق، كنت
لسه في نفس الأوضة والمراية والكتاب في أمكانهم، يعني ايه!.. يعني اللي شوفته
ده ماكنش حلم ولا تهيؤات!
#000050
-المراية اهي، وانا صاحي مش نايم، يعني كل اللي انا شوفته كان..
#000052
(كان حقيقة ياوحيد، انت ماكنتش بتحلم ولا وجودي في حياتك وهم، انا حاضر معاك
ومكمل في العهد اللي ما بيننا)
#000053
(ماتخافش.. ده انا، بس طالما شكلي بيخوفك اوي كده مش هظهرلك تاني.. شيل إيدك
من على عينك وماتخافش)
#000056
شيلت إيدي وانا ببص ناحية المراية بحذر، خدت نَفسي بالراحة وبلعت ريقي لما
لقيت انعكاسي سليم، اه.. اللي في المراية كان انا مش هو، بس مش دي الحاجة
اللي شغلت بالي، اللي شغلني إن انا عملت عهد مع مخلوق اسمه الناقل، والناقل
ده بينقل الميتين من عالم الموتى وبيجيبهم لعالمنا، يعني انا كده اقدر اجيبهم
#000057
(روحها انصرفت، انت اول ما شوفتها وحاولت تتواصل معاها، اتواصلت معاك، بس
انت جسمك البشري ماستحملش التواصل ده وغيبت عن الدنيا، وبعد كده انا
#000062
سكتت شوية وانا بسمعه، وقبل ما اسأله السؤال اللي جه في بالي، لقيته
#000063
(طبعًا انت دلوقتي مش عاجبك إن روحها بس هي اللي ظهرت، إنت عايزها تتجسد
قدامك بشكل كامل.. صح؟.. مش انت كنت هتسألني عن حضورها بشكل كامل برضه؟!)
#000064
-اه صح.. لكن انا مش عايزها هي وبس اللي تتجسد قصادي بشكل كامل، انا عايزها
هي ومراتي واختي، عاوز التلاتة يحضروا ويرجعوا يعيشوا معايا.. مش انت برضه
بتقول إنك ناقل وممكن تجيبهم من عالم الأموات وتخليهم يجوا لعالمنا ولا
#000065
(اه انا اقدر.. اقدر اجيب أرواحهم، بس عشان يحصل تجسد كامل لازم انت
#000066
(هقولك.. عشان يتم التجسد الكامل من روح لجسم، لازم تحصل حاجة اسمها طلب
الاستحضار، وطلب الاستحضار ده بيتم عن طريق جلسة، والجلسة عشان تعملها هتبقى
محتاج لتلات حاجات؛ اول حاجة هتحتاج لدم، دم لتلات أشخاص مختلفين، وتاني حاجة
هتضحي بتلات أرواح، يعني هتقتل تلات أرواح، ومش شرط الأرواح دي تكون لبني
أدمين، مسموح إنك تضحي بحيوانات، واخر حاجة هي رُفات وعضم من قبر لتلات
أشخاص، ولما تجيب الدم، هتجيب الأضحيات قبل التضحية بيهم، والرفات والعضم،
وتقعد جنب الكتاب، وساعتها انا هقولك تعمل ايه)
#000068
بعد ما فكرت في كل حاجة ورتبتلها، دخلت أوضتي، فتحت درج من أدراج التسريحة
وخدت الفلوس اللي كانت فيه وخرجت من البيت، بس وانا ماشي في الشارع الناس
كانت بتبصلي بصات غريبة، كأنهم عارفينني ونفسهم يجوا يسلموا عليا بس خايفين
#000070
ماهتمتش بنظراتهم وخدت بعضي وطلعت على أقرب مستشفى من بيتي، الدنيا وقتها كانت ضلمت والليل كان بدأ، وقفت قصاد باب المستشفى وفضلت اتابع اللي رايح واللي جاي لحد ما لقيته، هو ده.. عامل غلبان بيسلم على كل اللي موجودين على البوابة، استنيته لما خرج وبقى بعيد شوية وقربت منه.
#000071
-بعد ساعة، ها، موافق ولا اخد الفلوس وامشي ويادار ما دخلك شر؟!
#000081
-لا فلوس ايه اللي تاخدها، هو انا لاقي، بس اللي انت دافعه ده شوية، انت هتحط عليه باكو كمان عشان اروق عالجماعة بتوع بنك الدم.
#000082
-جايز تكون شوفتني لأن انا ساكن قريب من هنا، بس مش ده موضوعنا ولا ده اللي يهمك، انجز وامشي يلا عشان تلحق تجيب الاكياس، واعمل حسابك، هستناك بعد ساعة عند الشارع اللي ورا المستشفى... وهات رقمك عشان لو اتأخرت، وطبعًا مش محتاج اقولك إنك لو اتأخرت انا ممكن اعمل فيك ايه، اقولك.. مش مهم تعرف، بس جرب ماتجيش وانا هخليك تكره الساعة اللي لمحتني فيها.
#000085
خدت منه الرقم وسيبته ومشيت وهو مشي في طريقه، بعد كده خدت بعضي وروحت على محل حيوانات واشتريت تلات قطط وحطيتهم جوة بوكس، وبعد ساعة من وقفتي معاه، وقفت عند الشارع اللي ورا المستشفى، وفعلًا لقيته، كان معاه تلات أكياس دم، خدتهم منه واديته الفلوس الباقية وخدت بعضي والقطط وروحت عالبيت، وبعد ما وصلت، دخلت الأوضة اللي فيها الكتاب وحطيت الدم والقطط اللي كانوا جوة البوكس ومقفول عليهم على الأرض، وبعد ما حطيتهم وجيبت من المطبخ كيس اسود كبير من بتوع الزبالة، خدت مفاتيح مدفن العيلة وكنت لسه هخرج من الباب، بس فجأة وقفت في مكاني لما سمعت صوت رنة تليفون البيت!
#000087
-مش ده برضه بيت استاذ وائل شُعيب الممثل؟
#000092
قفلت السكة وخرجت بسرعة من البيت، اتمشيت على رجلي بخطوات سريعة وسط الناس لحد ما وصلت لمنطقة المقابر اللي فيها مدفن عيلتي، ووسط هدوء الليل وأصوات الكلاب، اتمشيت وسط المدافن، المنطقة كانت ضلمة والمدافن ماكانتش باينة بالشكل الكافي، كنت زي العيل الصغير اللي بيدور على أهله في مولد مليان ناس غريبة، وفي وسط تدويري وسرحاني مع أسماء المدافن، ظهر قدامي من العدم..
#000096
-انا.. انا.. انا كنت جاي اقرا الفاتحة لعيلتي وبدور على المدفن بتاعنا ومش لاقيه، اصل.. اصل.. الدنيا ضلمة اوي وانا.. وانا..
#000099
-بس بس ياعم الحاج، انت هتفضل تتهته، هات من ابو ناهية، بلا جاي ازور عيلتي بلا تايه وبدور على المدفن بتاعنا، هاتلي من الاخر.. انت جاي تدفن عمل؟!
#000100
-اومال ايه؟!.. هو في حد عاقل يجي يقرا لأهله الفاتحة الساعة ١١ بالليل، ما تنجز بدل ما وديني ابلغ عنك الحكومة، هات من الأخر وانا هساعدك، بس تراضيني، ولا انت شكلك حكومة ولا ايه!
#000102
طلعت كل اللي في جيبي واديتهمله..
#000106
مشيت وراه مسافة مش طويلة لحد ما وقف قدام شواهد قبور، وقبل ما اسأله عن سبب وقوفه، بص لي وطلع من جيبه كشاف..
#000112
-دي لا مؤاخذة مدافن الصدقة اللي بجيب منها العضم وبدفن فيها الأعمال والذي منه، اه أصلهم عالم ضايعة، مالهمش أهل ولا حد يجي يشقر عليهم.. استناني هنا، هفتحلك قبر من القبور وهجيبلك منه اللي انت عايزه.
#000113
-لا استنى بس، انا مش عاوز عضم بتاع ميت واحد، انا عاوز عضم من تلات ميتين.
#000115
-سهلة، ده القبر الواحد بيبقى مدفون فيه ولا عشر ميتين، استناني انت هنا بس وانا هجيبلك شوية عضم مشكل على كيفك.
#000117
فضلت واقف في مكاني بعد ما قالي كده وهو راح فتح قبر وغاب جواه لدقايق، وبعد ما طلع اداني الكيس وهو بيقولي..
#000118
خدته منه وطلعت جري على البيت، جريت وسط المقابر والمدافن والشوارع اللي كانت ضلمت بسبب الشتا لحد ما دخلت من الباب، وبمجرد ما دخلت روحت جري على الأوضة ورميت الشنطة جنب اكياس الدم والبوكس بتاع القطط.
#000120
(روح ناحية الكتاب وافتحه.. افتح أي صفحة فيه وخليك فاتحها)
#000123
قولت وراه اللي قالهولي، وبمجرد ما قولت، ظهر قدامي في الكتاب طلسم، والطلسم كان عبارة عن دايرة كبيرة جواها نجمة خماسية.. اول ما ظهرت اتكلم الناقل وقالي..
#000127
(ارسم الطلسم ده بالدم اللي جيبته على الأرض)
#000128
فتحت اكياس الدم وخلطتهم ببعض، وبالدم اللي اتخلط ابتديت ارسم بصباعي المثلث وحاوطته بالدايرة، وبعد ما خلصت سمعته بيقولي..
#000129
فتحت الكيس ورميت الحاجة اللي في الكيس جوة الدايرة، بعد كده قومت جيبت سكينة من المطبخ وطلعت القطط، دبحتهم واحدة ورا التانية جنب الدايرة بدم بارد، وكمان حطيت دمهم على العضم زي ما قالي، وبعد ما نفذت كل اللي طلبه وسألته عن اللي هيتعمل بعد كده، قالي بصوت مليان سعادة وكأني بعمله حاجة هو عاوزني اعملها..
#000131
(دلوقتي اكتب أساميهم في الكتاب، وهم هيتجسدوا لك)
#000132
مسكت القلم الخشب اللي كان في مكانه جنب الكتاب، وحطيته في الزعفران السايل وبدأت اكتب، كنت بكتب الأسامي وانا إيدي بتترعش، ماعرفش انا خايف من ايه، هل خايف من اللي هشوفه لما يتجسدوا قدامي، ولا خايف لا اللي بعمله ده ماينفعش!.. مش عارف، حقيقي ماكنتش عارف، هو كل اللي انا كنت متأكد منه، إني مستعد اعمل أي حاجة عشان اشوفهم وارجعهم تاني من الموت، وعشان كده جمدت قلبي وافتكرت كل لحظة حلوة كانت بيني وبينهم وكملت كتابة، وبعد ما خلصت حطيت القلم وبصيت قدامي وسألته بصوت عالي..
#000133
-ها.. اديني عملت اللي قولتلي عليه اهو، ايه بقى، فاضل ايه تاني؟!
#000134
(مش فاضل حاجة.. غمض عينيك وافتحها)
#000135
غمضت عينيا لثواني وفتحتها، واول ما فتحتها حسيت إن نور البيت بيروح ويجي، ومع اهتزاز النور سمعت صوته..
#000136
(وحييد.. احنا جينالك ياوحيد زي ما طلبتنا، جينا عشان ناخدك معانا، احنا الناس مش هتقبل وجودنا معاك بأشكالنا دي، بس لو موتت، هتعيش معانا وهنشوفك كل يوم.. يلا ياوحيد يلا.. يلا.. يلا يابابا.. يلا ياوحيد ياحبيبي.. يلا ياوحيد يااخويا.. تعالى لنا)
#000139
ماحستش بروحي، غصب عني لقيت إيدي بتروح ناحية السكينة ومسكتها، وبدون أي تردد لقتني بمشي السكينة عند كف إيدي من تحت وقطعت شراييني، دقايق من الحسرة والخوف والدنيا بدأت تضلم، جفوني تقلت ومن التعب والرعب غمضت عيني واستسلمت، كنت فاكر وقتها إني موتت، بس لما فَتحت لقيت نفسي في المستشفى، وبعد فوقاني بيومين تلاتة، جه ظابط وحقق معايا وحكيتله كل اللي حصل بالظبط، ما أنكرتش حاجة، بس هو أنكر والنيابة كمان أنكرت، وبسبب كده بعتوني على هنا!
#000140
-انت كداب.. جرى ايه، هو انت هتعمل زيهم انت كمان ولا ايه، انا وحيد عزام الخولي، دجال أبًا عن جد، عندي ٣٦ سنة ومراتي وبنتي ماتوا في حادثة و..
#000144
-مافيش و.. انت مش وحيد، وماتتعصبش كده واهدا وخليني اشرحلك اللي حصلك، انت وزي ما قولتلك، اسمك وائل محمد شُعيب، مشهور بإسم وائل شُعيب، بتشتغل ممثل وليك كذا فيلم في السوق، لكن اخر فيلمين ليك سقطوا، إيرادتهم ماغطتش حق التكلفة اللي اتكلفوها، وعشان كده المنتجين والمخرجين بطلوا يبعتوا لك شغل، والوضع ده طبعًا خلاك تخش في حالة نفسية سيئة، وخلاك كمان تشرب وتتخانق مع مراتك وتضربها كل يوم والتاني، لدرجة انها في الاخر زهقت منك وخدت بنتك وراحت عاشت عند أهلها ومنعتك من إنك تشوفها، ولما الاكتئاب عندك اتطور، زودت في الشُرب وروحت عيشت في بيت والدك اللي في منطقة شعبية، ومابقتش لا تقابل حد ولا ترد على تليفونات، بس لما المخرج عادل ابو العينين جاله ورق او سيناريو لفيلم رعب، سأل عليك وقدر يوصلك في بيت والدك، ولما راحلك ادالك سكريبت الفيلم وطلب منك تقراه، وقالك إن الفيلم ده هو اللي هيرجعك للسوق من تاني، وانت فعلًا خدت الورق منه وقريته، ومش بس قريته، ده انت عيشت جواه لدرجة إن شخصية بطل الفيلم لغت شخصيتك وبقيت تشوف نفسك هو.. وحيد.. وحيد ياأستاذ وائل اللي انت مصمم إن انت هو.
#000146
-انت كداب.. ورب العباد كداب، طب لو كلامك صح، فسرلي كل اللي عملته، فسر يادكتور.. فسر وجود جثة السواق في بيتي، وفسر وجود الكتب والكتاب الفاضي اللي حكيتلك عنه، وكمان فسرلي الحيوانات اللي دبحتهم والدم والطلسم... فسر ياابو العُريف.
#000147
-حاضر.. هفسرلك؛ اولًا القبر اللي في البدروم واللي انت قولت عليه في محضر الشرطة، طلع قبر فاضي، مُجرد حفرة انت حفرتها وردمتها وانت مش واعي، عقلك لما فصل شخصية وائل وقبل ما يدخلك في التقمص الكامل لشخصية وحيد، فصلك عن العالم وخلاك تحَضر لكل حاجة، خلاك تحفر قبر في البدروم وتردمه، وخلاك كمان تقفل موبايلك وترميه، وهيئالك كل حاجة حواليك عشان تعيش شخصية وحيد، وبالنسبة للكتب بقى، فدي مش موجودة من اصله، الكتب اللي كانت موجودة جنبك كانت كتب عادية وروايات والدك الله يرحمه كان بيحب يقراها، او ممكن تكون انت اللي جايبها قبل ما توصل للي وصلتله، وبالنسبة لاكياس الدم فدي حقيقة، والراجل اللي باعلك الاكياس اتقبض عليه، والعضم والرُفات برضه، كانوا حقيقة، والتربي اللي باعهملك لما انت قولت على مكان المقابر اللي قابلته عندها، الشرطة وصلتله وقبضت عليه، اما القطط فانت فعلًا دبحتها وعملت كل اللي حكيته، بس الطلسم انت ماجيبتوش من الكتاب، الطلسم كان مرسوم في ورق الفيلم يااستاذ وائل، وبكده خليني اقولك اني رديت على كل حاجة طلبت تفسيرها، بس خليني اضيفلك حاجات مهمة غايبة عنك، المكالمة اللي جتلك على تليفون البيت من مُساعد المخرج، والراجل بتاع المستشفى لما قالك إنه بيشبه عليك، وأكيد ماعرفكش بسبب دقنك اللي سايبها.. ايه!.. كل دي حاجات ماتثبتلكش إنك مش وحيد!، طب ومكالمة المخرج المُسجلة للشرطة بعد ما قلق عليك واتصل بيك على تليفون البيت اكتر من مرة، وانت ماردتش، وده طبعًا بعد ما قفلت في وش مساعده وقولتله إنك مش وائل، وكمان بعد ما قلق عليك وافتكر انك عملت في نفسك حاجة، ايه كل دي حاجات ماتثبتش انك مش وحيد؟!
#000149
-لا انا وحيد، وهفضل اقول الحقيقة حتى لو هتموتوني او هتسجنوني، انا وحيد مش وائل ومعترف بكل اللي عملته، انا وحيد ياعاالم.. وحييد ياهوو.
#000150
بعد ثواني جه عبد الخالق العامل في المستشفى وخد استاذ وائل شُعيب ووداه غرفته وهو عمال يصرخ بإن اسمه وحيد، اما انا بقى، فانا قعدت وفتحت ورق الفيلم وبصيت فيه، الكلام اللي قاله وائل كله كان مكتوب في ورق الفيلم اللي كان بعنوان "ضحية ابن ابليس".. والفيلم ببساطة احداثة بتتكلم عن دجال بيحاول يحضر روح بنته ومراته واخته بعد ماتوا في حادثة، وده بيحصل بعد ما بيقتل السواق اللي قتلهم، ولما بيحاول يعمل كده بيحضر ابن من أبناء أبليس، والأبن ده بيضحك عليه وبيفهمه إنه هيجيبله أهله اللي ماتوا من عالم الأموات، وفي الأخر بيخليه ينتحر وبينتصر ابن ابليس في النهاية، وبالمناسبة، ورق الفيلم كان فيه تفاصيل شخصية وحيد، وهي هي نفس التفاصيل اللي ذكرها وائل في كلامه، زي إنه مثلًا شخص دجال اه، بس جاهل ومايعرفش كتير عن عالم السحر عكس ما بيقول على نفسه، وده لإن ابوه ماعرفوش خبى عنه حاجات منها الكتاب الفاضي، وكمان بيخاف من الكلاب وصوتها، وده بقى عكس شخصية وائل اللي كان مربي كلاب في فيلته... اما عن أحداث الفيلم او مشاهده، فبتبدأ من أول ما وحيد بيقعد يعيط قدام القبر اللي في البدروم، وده نفس المشهد اللي بدأ وائل يحكي من عنده، وبكده ابقى خلصت دراسة للحالة، ايوه.. انا دكتور نفسي، ووائل كان هو الحالة المطلوب مني إن انا اكتب تقرير عنها، وفعلًا، بعد ما اتكلمت معاه وسمعت حكايته كتبت التقرير، وفي النهاية كتبت التشخيص او الأسم العلمي للحالة.. (تقمص كُلي تحت تأثير الشيزوفرينيا).. وبعد ما خلصت التقرير وقفلت الملف، مسكت المُفكرة بتاعتي اللي متعود اكتب فيها ملاحظاتي وكتبت الأتي..
#000153
(العقل ده جهاز غريب.. رغم إننا قدرنا كبشر نخترع أجهزة دقيقة وصعبة، إلا إن العقل هيفضل هو أصعب جهاز واجه البشرية، هو الوحيد اللي لحد النهاردة ماقدرناش نعرف طريقة تشغيله ولا طريقة سيطرته على كل أعضاء جسم الإنسان وحياة الأنسان.. انا النهاردة قابلت حالة نادرة، ماباصدفش زيها كتير، بس الحالة دي صاحبها شخصيته اتلغت، مخه لما لقى إن حياته صعبة اوي ومش قادر يلاقي حل لمشاكلها، خلاه ينسى شخصيته الأساسية خالص وحذفها، وطبعًا لإنه في فترة تعبه نفسيًا كان مُتعايش مع ورق فيلم بيقراه، فالعقل لجأ لشخصية البطل، الدجال وحيد اللي بيقدر يحضر جن وعنده قدرات خارقة، بس في الحقيقة الشخصية اللي العقل خلاه تقمصها، هي شخصية كانت هتخلي صاحب الحالة حياته تنتهي بالانتحار، وده يعتبر مخرج من الحالة الأساسية اللي وائل كان فيها، وهنا اقدر اقول إن المرض النفسي في حالات كتير بيبقى مؤلم ومؤذي أكتر من أي مرض عضوي، وفي النهاية هيفضل السؤال اللي مالوش إجابة، هل هنقدر نوصل في يوم من الأيام لطريقة عمل العقل البشري ونسيطر عليه، ولا ده درب من دروب الخيال!).. بعد ما خلصت كتابة قفلت المفكرة وسرحت، مش في الحالة الغريبة ولا في الفيلم، انا سرحت في القبر الفاضي، وماقصدش القبر اللي في بدروم بيت ابو وائل، لا.. انا اقصد العقل، العقل اللي من النهاردة ممكن اقول عليه إنه اكتر مكان ممكن الإنسان يخاف منه، اكتر من التُرب بالليل او المستشفيات او أي مكان مرعب تاني، العقل اللي ببساطة ممكن اشبهه بالقبر الفاضي اللي بيندفن صاحبه جواه ومابيعرفش يخرج منه أبدًا، بالظبط زي حالة وائل.. او زي ماهو مقتنع من وجهة نظر عقله إنه وحيد، وحيد اللي عايش ومتهيألي إنه هيفضل عايش كتير في جسم وائل، ده إن ماكنش هيكمل مكانه لحد ما يموت، او لحد بقى ما يتلاقى علاج لحالته، وساعتها بس ممكن يخرج وائل من قبره الفاضي وهو عارف إنه وائل، ويسيب وراه وحيد جوة القبر.
#000154